**AGENȚIA PENTRU PROTECȚIA MEDIULUI TULCEA**

**DECIZIA ETAPEI DE ÎNCADRARE**

**Nr. draft din 14.03.2024**

 Ca urmare a solicitării depusă de THE WAY OF ENERGY S.R.Lcu sediul în municipiul Constanța, Bld. Mamaia, nr.181bis, etaj P, birou 4, județul Constanța, BARONWAY ENERGY S.R.L cu sediul în comuna Stejaru, str.10, nr.37, județul Tulcea, SUN EOL SPACE S.R.L cu sediul în municipiul Tulcea, str. Grigore Antipa, nr.10, etaj 4, cam.3, județul Tulcea, SOLAR EOLVOLT S.R.L cu sediul în municipiul Tulcea, str. Grigore Antipa, nr.10, etaj 4, cam.4, județul Tulcea pentru proiectul **„CONSTRUIRE INSTALAȚII DE STOCARE A ENERGIEI ELECTRICE ÎN ACUMULATORI, STAȚIE DE TRANSFORMARE 33/110Kv, STAȚIE 33/0,4 kV, DRUMURI DE ACCES ȘI ÎMPREJMUIRE”**, propus a se realiza în extravilanul comunei Casimcea, județul Tulcea, identificat prin F12 extravilan, NC/CF 40705; NC/CF 40708; NC/CF40706; NC/CF 40704; NC/CF 40701; NC/CF 40699; NC/CF 40697; NC/CF 40696; NC/CF 40678, conform Certificatului de urbanism nr. 6/498 din 26.01.2024 emis de Primăria Comunei CASIMCEA, înregistrată la A.P.M Tulcea cu nr. 1748/05.02.2024, a depunerii Memoriului de prezentare înregistrat la A.P.M Tulcea cu nr. 2562/19.02.2024, în baza:

- **Legii nr. 292/2018** privind evaluarea impactului anumitor proiecte publice si private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări și completări prin Legea nr.49/2011, cu modificările și completările ulterioare;

Autoritatea competentă pentru protectia mediului Tulcea decide, ca urmare a consultărilor desfășurate în cadrul sedintei Comisiei Tehnice de Analiză din data de 12.03.2024, că proiectul **„CONSTRUIRE INSTALAȚII DE STOCARE A ENERGIEI ELECTRICE ÎN ACUMULATORI, STAȚIE DE TRANSFORMARE 33/110Kv, STAȚIE 33/0,4 kV, DRUMURI DE ACCES ȘI ÎMPREJMUIRE”**, propus a se realiza în extravilanul comunei Casimcea, județul Tulcea, identificat prin F12 extravilan, NC/CF 40705; NC/CF 40708; NC/CF40706; NC/CF 40704; NC/CF 40701; NC/CF 40699; NC/CF 40697; NC/CF 40696; NC/CF 40678, **nu se supune evaluarii impactului asupra mediului.**

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

1. proiectul intră sub incidența Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulteriore, *Anexa nr. 2, pct. 10, litera a) proiecte de dezvoltare a unităților/zonelor industriale;*
2. lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului;
3. proiectul propus nu intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP nr. 1682/2023), s-au concluzionat următoarele:
* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

- proiectul propus intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

**Caracteristicele proiectului**

1. **Dimensiunea și concepția întregului proiect**

Prin proiect se propune realizarea următoarelor obiective:

1.Stație de stocare a energiei electrice în acumulatori, ce cuprinde următoarele elemente:

* 34 module de stocare în acumulatori;
* 6 module ce compun stația de transformare 33kV/110kV;
* 2 module ce compun statia de transformare 33kV/0,4kV;

2. Drumuri de acces și întreținerea echipamentelor electrice

3. Împrejmuirea incintei (gard, poarta acces, sistem de iluminare și sistem monitorizare)

4. Traseu LES de legătură între stația de stocare și stația de transformare Rahman 2 - propusă prin altă documentație separată.

**Capacitatea de stocare a instalației este de 298 MW.**

Forma incintei în care se vor monta elementele constructive este una neregulată, prezentând două suprafețe distincte la Nord și la Sud, unite printr-un culoar de comunicare. Suprafața incintei va fi de 2,392 ha.

Modulele de stocare a energiei electrice sunt ansambluri de echipamente electrice montate în interiorul unor containere specializate, așezate pe o platformă metalică, de tip grătar, aflată la o înălțime de aproximativ 50 cm deasupra solului. Ridicarea acestei platforme deasupra solului se realizează cu ajutorul unor picioare din profile metalice. Cota maximă de înălțime a celui mai înalt container din cadrul acestui modul este de 3 m de la suprafața solului.

Aceste module de stocare au o formă dreptunghiulară, definită de amprenta platformei metalice pe care se montează echipamentele electrice. Dimensiunile în plan a unei platforme sunt: 48,52 m/5,1 m. Astfel, suprafața ocupată deasupra solului a unei platforme este de 247,452 mp. Un total de 34 de module vor ocupa o suprafață de 8 413,368 mp.

Modulele stației de transformare de 33 kV/110 kV vor conține echipamentele electrice specifice. Sunt realizate din materiale speciale, rezistente la intemperii și foc. Au o formă de prismă dreptunghiulară răsturnată cu dimensiunile în plan de 11,55 m/6,52 m. Înălțimea maximă a unui astfel de modul este de 6,5 m. Suprafața ocupată la sol de un astfel de modul va fi de 75,306 mp. În incintă se vor monta 6 astfel de module, însumând o suprafață de 451,836 mp.

Modulele stației de transformare de 33 kV/0,4 kV vor conține echipamentele electrice specifice. Sunt realizate din materiale speciale, rezistente la intemperii și foc. Au o formă de prismă dreptunghiulară rasturnată cu dimensiunile în plan de 7,52 m/4,36 m. Suprafața ocupată la sol de un astfel de modul va fi de 32,7872 mp. În incintă se vor monta 2 astfel de module, însumand o suprafață de 65,5744 mp.

**Drumurile interioare** vor deservi accesul pentru montaj și întreținerea echipamentelor. Între module se va menține o distanță de 5 m. Astfel, suprafața din incintă ocupată de drumuri de acces va fi de 9 758 mp. Aceste drumuri vor avea ca strat superior – pietriș.

**Spațiile verzi** vor avea o suprafață de 5 230,9 mp.

**Împrejmuirea** va avea un perimetru de 1 288,5 m. Gardul va avea o înălțime de max. 2,5 m.

**BILANȚ TERITORIAL**

In calculul indicatorilor urbanistici pentru suprafețele ocupate de elemente constructive s-au luat în considerare și suprafețele ocupate de clădirile anexă ale stației de transformare Rahman 2.

**S total terenuri afectate = 70 662 mp**

**SC propus a statței de stocare** = **8 930 mp**

**SC stația de transformare Rahman 2 (clădiri anexa) = 412,5 mp**

**SC total pe terenuri = 9 342,5 mp**

SC existent = 0 mp

**SD propus** = **9 342,5 mp**

SD existent = 0 mp

POT propus = **13,22%**

CUT propus = 0.13

Regim maxim de înălțime = **P** – elementele constructive ale stației de stocare nu includ spații sau containere ce vor găzdui activități umane. H max = **6.5 m** – înălțimea de la cota terenului amenajat pana la plafonul celui mai inalt container al modulelor statiei de transformare 33 kV/110 kV .

Vecinătăți:

Nord – NC 40679 ;

Sud – NC 40770 și 40827

Est - NC 40710

Vest – DN 22A

**Utilități**

**Alimentarea cu apă -** se va realiza din rețeua stației electrice Rahman 2**.**

**Evacuarea apelor uzate -** se va realiza în rețeua de canalizare a stației electrice Rahman 2.

**Alimentare cu energie electrică:** alimentarea cu energie electrică se va asigura de la rețeaua electrică existentă în zonă.

**Organizarea de șantier**

Organizarea de șantier se va realiza pe terenul propus pentru implementarea proiectului. Suprafața incintei organizării de șantier este de 1 020 mp din care, platforma de depozitare are o suprafață de 500 mp . Perimetrul incintei organizării de șantier este de 166 m.

Coordonatele Stereo 1970 ale organizării de șantier sunt:



Organizarea de șantier conține un ansamblu de 5 containere metalice, prefabricate și preechipate, standardizate, astfel:

- 1 container cu funcțiunea Magazie echipament (scule și materiale;

- 1 containere vestiar și sala de mese;

- 1 container birouri;

- 1 toaleta ecologică;

- 1 cabina portar.

Alimentarea cu energie electrică a organizării de șantier se va realiza cu ajutorul unui generator curent diesel profesional, 20kVA/20 kW, cu stabilizator tensiune ( AVR), alimentat cu motorină, cu dimensiunile: 74x50x66( cm). Alimentarea cu combustibil se va face în funcție de necesități , motorina fiind achiziționată din stații PECO autorizate. Amplasarea generatorului se va face în cuva metalică, pentru a prelua eventualele pierderi de la alimentare. Consumul de combustibil este de cca 1,9 l/oră.

Asigurarea necesarului de apă pentru containerul sanitar, se va realiza prin dotarea acestuia cu rezervor de apă menajeră, ce va fi încărcat periodic cu cisterna de apă de către executant. Containerul sanitar al organizării de șantier va dispune de un recipient propriu de colectare a apelor menajere, dotat cu pompă de circulație, care va fi vidanjat de societăți autorizate, în funcție de necesități.

***b) Cumularea cu alte proiecte****:* implementarea proiectului este în strânsă legătură cu proiectul ,,**Construire stație de transformare 110/400 kV Rahman 2, împrejmuire, montare linie electrică subterană (LES) 40 kV de legătură dintre stația Rahman 2 și stația existentă Rahman, extindere stație existentă și montarea a 2 celule de 400 kV**” propus a se implementa în jud. Tulcea, com. Casimcea sau identificat prin F 12 extravilan NC/CF 40690; NC/CF 40691; NC/CF 40694; NC/CF 40695; NC/CF 40696; NC/CF 40697; NC/CF 40699; NC/CF 40701; NC/CF 40704; NC/CF 40706; NC/CF 40708; NC/CF 40709; NC/CF 40765; NC/CF 40768; NC/CF 40769; NC/CF 40771; NC/CF 40772; NC/CF 40777; NC/CF 40778; NC/CF 40779; NC/CF 40787; NC/CF 40794; NC/CF 40802; NC/CF 40807; NC/CF 40810; NC/CF 40812; NC/CF 40813; NC/CF 40814; NC/CF 40761; NC/CF 40760 și Drum național 22A.

***c) Utilizarea resurselor naturale****:* resursele naturale folosite pentru realizarea prezentei investiții sunt : apă și pământ. În perioada de funcționare nu se vor utiliza resurse naturale din zonă.

***d) Cantitatea și tipurile de deșeuri generate/gestionate:***

Toate deșeurile generate în timpul lucrărilor de execuție, precum și în perioada de funcționare, se vor colecta/depozita în spații special amenajate, pe categorii de deșeuri și se vor preda către operatori autorizați pentru valorificare/eliminare. Se estimează următoarele sortimente de deșeuri produse în perioada de construcție:

|  |  |  |  |
| --- | --- | --- | --- |
| Denumire deșeu | Cod deșeu | Mod eliminare/valorificare deșeuri | Cantități/lună |
| Beton si moloz | 17.01.01 | Cantitațile de beton rămase sunt concasate și utilizate la relizarea drumurilor interioare în stația de transformare. Cantitățile neutilizate vor fi eliminare prin agenți economici autorizați. | Cca 2 mc |
| Beton impregnat cu ulei | 17.01.06\* | Valorificate prin societăți autorizate | Cca 100 kg |
| Lemn | 17.02.01 | Valorificate prin societăți autorizate | Cca 100 kg |
| Materiale plastice | 17.02.03 | Valorificate prin societăți autorizate | Cca 50kg |
| Fier și oțel | 17 04 05 | Valorificate prin societăți autorizate | Cca 100 kg |
| Pământ și pietre | 17.05.04 | Pamântul este utilizat în principal la sistematizarea amplasamentului. Cantitățile neutilizate vor fi eliminare prin agenți economici autorizați. | Cca 5 mc |
|  Deșeuri municipale amestecate | 20 03 01 | Eliminare prin societati autorizate | Cca 1 mc |
| Ambalaje de hârtie și carton | 15.01.01 | Valorificate prin societăți specializate | Cca 50 kg |
| Ambalaje din mase plastice | 15.01.02 | Valorificate prin societății specializate | Cca 50 kg |

Deșeurile menajere și cele reciclabile se vor depozita în containere tip europubelă care vor fi preluate de către operatorul de salubritate. Pentru deșeurile rezultate pe amplasament, constructorul va încheia contracte cu operatori economici autorizați pentru colectarea și reciclarea deșeurilor, respectând prevederile Legii nr. 17/2023 privind regimul deșeurilor.

Pentru reducerea cantităților de deșeuri generate în timpul execuției lucrărilor, constructorul are obligația să gestioneze (taie, curete, lipească, sudeze, etc.) toate materialele folosite la realizarea investiției astfel încât să reducă procentul de deteriorare/aruncare a materialelor.

***e) Poluarea și alte efecte negative****:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

***f)* *Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice****:* impact minor.

*g) R****iscurile pentru sănătatea umană – de exemplu, din cauza contaminării apei sau a poluării atmosferice:***conform punctului de vedere al D.S.P Tulcea înregistrat la A.P.M Tulcea cu nr. 3737/08.03.2024 proiectul deține aviz sanitar.

**2. Localizarea proiectului.**

**a) *utilizarea actuală și aprobată a terenurilor*:**

În conformitate cu Certificatul de urbanism nr. 6/498 din 26.01.2024 de către Primăria comunei Casimcea, județul Tulcea, folosința actuală este teren arabil cu sistem de irigații. Destinația propusă: teren arabil, drum de exploatare, drum național.

**b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:*** – nu este cazul.

**c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.**

* *zone umede, zone riverane, guri ale râurilor*: nu este cazul.
* *zone costiere și mediu marin* : nu este cazul;
* *arii naturale protejate de interes național, comunitar, inter*național: nu este cazul;
* zone clasificate sau protejate conform legislației în vigoare: situri Natura 2000 desemnate în *conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică*: nu este cazul;
* *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populației*: nu este cazul;
* *peisaje și situri importante din punct de vedere istoric, cultural sau arheologic:* conform punctului de vedere al Direcției Județene pentru Cultură Tulcea nr. 1265/26.02.2024 înregistrat la A.P.M Tulcea cu nr. 2930/26.02.2024 proiectul necesită avizul Direcției Județene pentru Cultură Tulcea.

**3) Tipurile si caracteristicile impactului potențial.**

**a) *Importanța și extinderea spațială a impactului - de exemplu, zona geografică și dimensiunea populației care poate fi afectată*:** lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului.

b) ***Natura impactului***: implementarea proiectului va avea un impact moderat pe termen scurt asupra vecinătăților.

c) ***Natura transfrontalieră a impactului:*** proiectul nu se încadrează în anexa [nr. 1](https://lege5.ro/App/Document/gy3domzs/conventia-privind-evaluarea-impactului-asupra-mediului-in-context-transfrontiera-din-25021991?pid=85577771&d=2021-04-07#p-85577771) la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea [nr. 22/2001](https://lege5.ro/App/Document/gmztgnrx/legea-nr-22-2001-pentru-ratificarea-conventiei-privind-evaluarea-impactului-asupra-mediului-in-context-transfrontiera-adoptata-la-espoo-la-25-februarie-1991?d=2021-04-07), cu completările ulterioare.

d) ***Intensitatea și complexitatea impactului****:* impactul determinat de lucrările prevăzute în proiect nu este de natură să determine efecte negative permanente pe termen mediu și lung. Se estimează că lucrarile vor avea un impact minor asupra factorilor de mediu.

e) ***Probabilitatea impactului****:* pe durata de implementare a proiectului va fi redusă.

f) ***Debutul, durata, frecvența și reversabilitatea preconizate ale impactului***: impactul identificat se va manifesta local pe perioada lucrărilor de construcții.

g) ***Cumularea impactului cu impactul altor proiecte existente și/sau aprobate***: impactul asupra mediului cumulat cu impactul determinat de implementarea proiectului ,,**Construire stație de transformare 110/400 kV Rahman 2, împrejmuire, montare linie electrică subterană (LES) 40 kV de legătură dintre stația Rahman 2 și stația existentă Rahman, extindere stație existentă și montarea a 2 celule de 400 kV**” propus a se implementa în jud. Tulcea, com. Casimcea sau identificat prin F 12 extravilan NC/CF 40690; NC/CF 40691; NC/CF 40694; NC/CF 40695; NC/CF 40696; NC/CF 40697; NC/CF 40699; NC/CF 40701; NC/CF 40704; NC/CF 40706; NC/CF 40708; NC/CF 40709; NC/CF 40765; NC/CF 40768; NC/CF 40769; NC/CF 40771; NC/CF 40772; NC/CF 40777; NC/CF 40778; NC/CF 40779; NC/CF 40787; NC/CF 40794; NC/CF 40802; NC/CF 40807; NC/CF 40810; NC/CF 40812; NC/CF 40813; NC/CF 40814; NC/CF 40761; NC/CF 40760 și Drum național 22A, va fi moderat pe perioada de construcție și nesemnificativ pe perioada de funcționare.

**h) *Posibilitatea de reducere efectivă a impactului:***

La executarea lucrărilor în perioadele secetoase se vor utiliza pulverizatoare de apă împotriva prafului. Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II.** **Motivele pe baza cărora s-a stabilit neefectuarea evaluării adecvate**

Din analiza amplasamentului proiectului față de ANPIC, a rezultat că:

* nu s-au identificat ANPIC  intersectate de proiect;
* nu s-au identificat ANPIC învecinate aflate în zona de influenţă a proiectului;
* nu s-au identificat ANPIC în cadrul cărora sunt protejate specii cu mobilitate ridicată ce pot ajunge în zona proiectului;
* nu s-au identificat ANPIC a căror conectivitate sau continuitate ecologică poate fi afectată de implementarea proiectului;

**III.** **Motivele pe baza cărora s-a stabilit neefectuarea evaluării impactului asupra corpurilor de apă:** conform punctului de vedere emis de S.G.A Tulcea nr. 1484/PC/28.02.2024 înregistrat la A.P.M Tulcea cu nr. 3149/28.02.2024, proiectul nu necesită obținerea Avizului de gospodărire a apelor (dacă nu se execută foraj pentru alimentare cu apă) și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor lua toate măsurile necesare evitării poluării factorilor abiotici (apă, aer, sol, subsol) și biotici (flora și faună) de pe amplasament și din vecinătatea amplasamentului;
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
* organizarea de șantier va ocupa suprafețe cât mai reduse;
* organizarea de șantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile, astfel încât calitatea aerului să respecte STAS 12574/87-Aer din zonele protejate. Condiții de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;
1. se vor respecta măsurile specifice pentru prevenirea și protecția împotriva poluării accidentale a solului, aerului, apelor;
2. la efectuarea lucrărilor se vor umecta suprafețele în scopul reducerii emisiilor de praf;
3. șefii de şantier şi conducătorii tehnici vor lua şi alte măsuri care să conducă la buna desfăşurare a lucrărilor şi la recuperarea materialelor ce pot fi refolosite;
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. deșeurile rezultate în perioada de construcție vor fi gestionate conform prevederilor art. 49, alin. (9) și art.17, alin. (7) din OUG nr. 92/2021 privind regimul deșeurilor, cu modificările și completările ulterioare;
6. se interzice eliminarea oricaror tipuri de deșeuri care ar putea afecta calitatea solului;
7. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
8. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
9. titularii pe numele cărora au fost emise autorizaţii de construire şi/sau desfiinţări trebuie să raporteze anual A.P.M, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 cu modificările și completările ulterioare;
10. este interzisă incendierea oricărui tip de deşeu şi/sau substanţă sau obiect;
11. este interzisă îngroparea deşeurilor și eliminarea deşeurilor în afara spaţiilor autorizate.
12. se interzice abandonarea, aruncarea, precum şi ascunderea deşeurilor;
13. se interzice eliminarea, deţinerea, păstrarea deşeurilor în afara spaţiilor autorizate în acest scop;
14. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.
1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. beneficiarul va respecta condițiile impuse prin certificatul de urbanism nr. 6/489 din 26.01.2024, emis de Primăria comunei Casimcea;
8. **la finalizarea lucrărilor se va notifica A.P.M Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de A.P.M Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrarilor.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori intr-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului, cu modificările și completările ulterioare și ale Legii nr. 554/2004, cu modificarile și completările ulterioare.

**DIRECTOR EXECUTIV**

**Chim. Mirela –Aurelia RAICU**

Șef Serviciu Șef Serviciu,

Avize, Acorduri, Autorizatii Calitatea Factorilor de Mediu

ing. Daniela STRĂINU ing. Elena MICU

Nr.........../A.A.A/14.03.2024